Սպիտակ տուն հայորդին վերադարձավ արդեն 40-րդ ԱՄՆ նախագահ Ռոնալդ Ռեյգանի օրոք: 1981 թ. մարտին Արամ Բախշյանը նշանակվեց նախագահի հատուկ օգնական`արվեստի, հումանիտար գիտությունների, կրթության և միջազգային հարցերի գծով: 1982 թ. մայիսին Ռեյգանը նշանակեց Բախշյանին իր անձնական ճառագիր՝ գնահատելով նրա անխոնջ աշխատանքը: 1983 թ. սեպտեմբերին, երկար տարիների պետական ​​ծառայությունից հետո Արամ Բախշյանը լքեց Սպիտակ տունը լրագրողական գործունեության համար: